Einkaframkvæmdir leiða til hærra vatnsverðs Niðurstöður nýlegrar hagrannsóknar sem gerð var á áhrifum einkaframkvæmda innan vatnsveitna í Frakklandi sýna að aðkoma einkaaðila að rekstri þeirra leiðir af sér hærra verð til neytenda . Kemur þetta fram í fréttatilkynningu frá BSRB . Niðurstaðan , að teknu tilliti til annarra þátta , er sú að viðskiptakostnaður aukist þegar einkaaðilar taka yfir vatnsveitur til rekstrar og það leiði alltaf til aukins kostnaðar fyrir neytendur . Að meðaltali greiddu neytendur 151 Evru fyrir 120 rúmmetra af vatni frá opinberum vatnsveitum , en það verð hækkaði í 176 Evrur eða um rúm 16% þegar reksturinn var settur í hendur einkaaðila . Rannsóknin byggir á gögnum frá 5.000 sveitarfélögum í Frakklandi .